b'\n_START_ARTICLE_\nZrnasta skuta\n_START_PARAGRAPH_\nZrnasta skuta je vrsta sve\xc5\xbeega sira._NEWLINE_Prodaja se plasti\xc4\x8dnih lon\xc4\x8dkih, v te\xc5\xbei 220, 450 in 900 g. Skorje nima. Njeno testo je belo, sestavljajo ga 0,6 do 1 cm velika, enakomerno oblikovana, mehka in vla\xc5\xbena zrna. Okus in vonj sta rahlo kiselkasta. Vsebuje okoli 20\xc2\xa0% ma\xc5\xa1\xc4\x8dobe v suhi snovi, okoli 83\xc2\xa0% vode v nema\xc5\xa1\xc4\x8dobni snovi in pribli\xc5\xbeno 1\xc2\xa0% soli, pribli\xc5\xbeno 13,5\xc2\xa0% beljakovin in 0,094\xc2\xa0% kalcija. Kislost izra\xc5\xbeena z vrednostjo pH ne sme presegati 5,2.\n_START_SECTION_\nIzdelava\n_START_PARAGRAPH_\n\xc4\x8ce sir izdelujejo iz posnetega kravjega mleka, mleko najprej pasterizirajo, ohladijo na temperaturo 32,2 \xc2\xbaC in mu dodajo 5 do 6\xc2\xa0% okisevalca. Ob dodatku siri\xc5\xa1\xc4\x8da se mleko usiri po 4,5 do 5 urah. Tako pridobljen sesirek nato razre\xc5\xbeejo na O,6 do 1 cm velike ko\xc5\xa1\xc4\x8dke. Dve uri po rezanju odvzamejo sirotko in zrno trikrat spirajo z vodo, ki ima pri prvem spiranju temperaturo 27, pri drugem 10 in pri tretjem spiranju 4,5 \xc2\xbaC. Voda za spiranje mora biti pasterizirana in rahlo okisana. Po spiranju zrnu nato dodajo homogenizirano osoljeno smetano in dobro preme\xc5\xa1ajo. Zrnasto skuto nato polnijo v lon\xc4\x8dke in skladi\xc5\xa1\xc4\x8dijo pri temperaturi 4,5 \xc2\xbaC. Pri temperaturi 7 \xc2\xbaC je izdelek obstojen dva tedna.'